Publication: Magyar Közlöny
Issue: MK-2003-154 (Year: 2003, Number: 154)
Era: 1990-2004
Section: A vízgazdálkodási társulatokról szóló 160/1995. (XII. 26.) Korm. rendelet 14. §-ának (3) bekezdésében foglaltak
Paragraph Index: 2539

i) A 3. pont c) alpont helyébe a következõ rendelkezés lép: „c) Az elszámolási számlák számlacsoportban kell kimutatniuk a kormányrendeletben meghatározott (kincstári körbe tartozó) államháztartás szervezeteinek az elõirányzat-felhasználási keretszámla és a különféle elkülönített számlák forgalmát. Itt mutatják ki a központi költségvetési szervek felügyeleti szervezetei (fejezetek) a Kincstárnál vezetett számláik forgalmát is. A fejezet a kezelésében lévõ fejezeti kezelésû elõirányzatai közül a csatlakozást követõen az Európai Unióból érkezõ támogatásokhoz és a hozzájuk kapcsolódó hazai forrásokhoz kapcsolódó pénzforgalmi gazdasági események hatását a mindenkori költségvetési törvényben megtervezett fejezeti kezelésû elõirányzatonkénti tagolás szerint köteles elkülönítve elszámolni és nyilvántartani mind a fõkönyvi, mind az analitikus nyilvántartásában. A fejezet nyilvántartási, beszámolási kötelezettségét nem érinti, ha ezen számlák felett más szervezet számára rendelkezési jogot biztosít. Ebben az esetben a fejezeti kezelési elõirányzat-felhasználási keretszámláról annak lebonyolítási számlájára átutalt összeget mindaddig átfutó kiadásként kell elszámolni, amíg a lebonyolítási számláról a végsõ kedvezményezett felé átutalásra nem kerül a támogatás és így végleges kiadási jogcímen is rögzíthetõvé válik. Strukturális Alapok támogatásához kapcsolódó pénzforgalmi gazdasági események elszámolását a fõkönyvi könyvelésben legalább a fejezeti kezelésû elõirányzat felhasználási keretszámla operatív programonkénti, prioritásonkénti, intézkedésenkénti megbontásával, Kohéziós Alap esetében projektenkénti tagolásával kell biztosítani. Ebben a számlacsoportban kerül elkülönítve elszámolásra azon pénzeszközök változásához kapcsolódó gazdasági mûveletek hatása, melyekhez a mindenkori költségvetési törvény szerint a nemzetközi támogatási programokra megelõlegezési hitel igénybe vehetõ. A megelõlegezési hitel felvételét a Nemzetközi támogatási program megelõlegezési számla növekedéseként kell elszámolni, a Likviditási hitel felvétele a központi költségvetéstõl számlával szemben történik. A Nemzetközi támogatási program megelõlegezési hitel csökkenéseként kell elszámolni a Nemzetközi támogatásokhoz kapcsolódó költségvetési átfutó kiadások számlával szemben a végsõ kedvezményezettnek nyújtott támogatásokat, valamint a számla egyenlegének megszüntetését — a még fel nem használt megelõlegezési hitelt — az EU-s támogatás megérkezése után a Központi költségvetésbõl származó likviditási hitel törlesztése, visszafizetése számlával szemben. Az idegen pénzeszközök között szereplõ illetékbeszedési számláról az önkormányzat költségvetési elszámolási számlájára átutalt, az Ámr. 124. § (3)—(4) bekezdése szerinti összeget az önkormányzatnak a költségvetési elszámolási számlán történõ jóváírással egyidejûleg illeték bevételként kell elszámolnia. Az illetékbeszedési számla félév végi és év végi egyenlegének a költségvetési elszámolási számlára történõ átvezetésekor a jóváírt teljes összeget átfutó bevételként kell elszámolni. Az illetékbevételek megosztását követõen az önkormányzatnak a féléves beszámoló elkészítéséig, illetve a mérlegkészítés idõpontjáig az átfutó bevételbõl az õt megilletõ bevétel-részt június, illetve december hónapra a pénzforgalom nélküli költségvetési bevételek és kiadások sajátos elszámolási számla alkalmazásával illetékbevételként el kell számolnia és a beszámoló részét képezõ pénzforgalmi jelentésben illetékbevételként kell kimutatnia. A nem az önkormányzatot megilletõ összeg illetékbeszedési számlára történõ visszautalását — a tárgyhót követõ hó 10-én — az önkormányzatnál az átfutó bevétel rendezéseként kell könyvelni.”

Source: https://magyarkozlony.hu/hivatalos-lapok/9537582eca4db12e59540989aea1100d2c6d60d9/dokumentumok/f5224efd525a27af43cb1e2d48d16a19f4fd71ef/letoltes